“วราวุธ” ลั่น ชพท.พร้อมเป็นฝ่ายค้าน ขอหารือพรรคฯก่อนโหวตนายก
“วราวุธ ศิลปอาชา” ไม่หวั่นหากไม่ได้ร่วมรัฐบาล พรรคชาติไทยพัฒนาพร้อมเป็นฝ่านค้าน ส่วนทิศทางการโหวตเรื่องนายก ต้องหารือกันในพรรคก่อน
“วราวุธ” ประกาศพร้อมเป็นฝ่ายค้าน หลัง“ก้าวไกล”ประกาศจับมือกับฝ่ายค้านเดิม
16 พ.ค. 2566

นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และหัวหน้าพรรคชาติไทยพัฒนา เปิดเผยว่า ขณะนี้เรายังเป็นรัฐบาล และทำหน้าที่รัฐมนตรีจนถึงนาทีสุดท้ายจนกว่าจะมีนายกฯและคณะรัฐมนตรีชุดใหม่
เมื่อผู้สื่อข่าวถามว่าพรรคก้าวไกลเรียกร้องให้พรรคการเมืองที่มีประชาธิปไตยร่วมโหวตเลือกนายกฯด้วย หัวหน้าพรรคชาติไทยพัฒนา กล่าวว่า เรื่องนี้มีความละเอียดอ่อน มีความอ่อนไหวตนคงคิดคนเดียวไม่ได้ ต้องหารือกับพรรคก่อน ซึ่งยังมีเวลาพอสมควร เพราะต้องเลือกประธานสภาฯก่อน  ส่วนจะยกมือสนับสนุนหรือไม่ต้องหารือกันในพรรคก่อน ดังนั้นพรรคชาติไทยพัฒนาพร้อมทำหน้าที่ฝ่ายค้าน เพราะพรรคก้าวไกลประกาศแล้วว่าจะจับมือเฉพาะกับฝ่ายค้านเดิม